EELNÕU 2020/290

								KOMISJONID:

eelarve- ja arengu-	JK	
haridus-		
kultuuri- 		
majandus-	X	
revisjoni-		
sotsiaal- 		

VILJANDI LINNAVOLIKOGU

MÄÄRUS

29. oktoober 2020   nr

Viljandi Linnavolikogu 30.06.2010 määruse nr 40
„Veesõidukite kasutamise ja hoidmise eeskiri Viljandi järvedel“
muutmine ja täiendamine

Määrus kehtestatakse veeseaduse § 184 ning kohaliku omavalitsuse korralduse seaduse § 22 lõike 2 alusel.

§ 1. Muuta Viljandi Linnavolikogu 30.06.2010 määruse nr 40 „Veesõidukite kasutamise ja hoidmise eeskiri Viljandi järvedel“ (edaspidi määrus) preambulit ning sõnastada see järgmiselt:
„Määrus kehtestatakse veeseaduse § 183 ja § 184, keskkonnaministri 28.06.2019 määruse nr 25 „Veesõidukite hoidmise ja kasutamise nõuded“ ja kohaliku omavalitsuse korralduse seaduse § 22 lõike 2 alusel.“

§ 2. Täiendada määrust paragrahviga 21 ning sõnastada see järgmiselt: 
„Delegeerida veeseaduse paragrahvis 184 sätestatud kohaliku omavalitsuse ülesanded täitmiseks Viljandi Linnavalitsusele.“

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): E. Rink
Esitatud: 
Esitaja: Viljandi Linnavalitsus			Ettekandja: Ene Rink
Lk arv: 
Hääletamine: nõudmisel

Seletuskiri
Viljandi Linnavolikogu 30.06.2010 määruse nr 40
„Veesõidukite kasutamise ja hoidmise eeskiri Viljandi järvedel“
muutmine ja täiendamine

Eelnõu eesmärk on korrastada määruse preambul ning veeseaduse §-st 184 tulenevate ülesannete operatiivne korraldamine. 
Määruse preambul tuleb korrastada, kuna käesoleval aastal hakkas kehtima uus veeseadus ning praegused alused ei kehti enam.

Veeseadus käsitleb muuhulgas omavalitsuse õigusi veeliikluse reguleerimise osas erisuste tegemiseks §-s 184: 
„Kohaliku omavalitsuse üksusel on õigus keelata ja piirata veeliiklust:
 (1) Kohaliku omavalitsuse üksusel on õigus keelata korraldusega oma haldusüksuse piirides avalikul või avalikult kasutataval veekogul veesõidukitega liiklemine, kehtestada liikluskiiruse piirang ja keelata veekogu jääle minek, kui liiklemine, veesõiduki kiirus või jääleminek:
 1) ohustab veeliiklust;
 2) kahjustab või võib kahjustada veekogu seisundit ja lõhkuda veekogu kaldaid;
 3) kahjustab või võib kahjustada kalavarusid või kalakoelmute seisukorda;
 4) häirib teisi veekogu kasutajaid;
 5) ohustab jääleminejaid.
(2) Kohaliku omavalitsuse üksuse käesoleva paragrahvi lõike 1 kohane korraldus tehakse teatavaks kohalikus või üleriigilises ajalehes ja kohaliku omavalitsuse üksuse veebilehel.
(3) Käesoleva paragrahvi lõike 1 kohaste korralduste tähistamiseks vajalikud veesõidukite liiklust reguleerivad signaalmärgid paigaldab korralduse andja. Signaalmärkide paigaldamine kooskõlastatakse Veeteede Ametiga.“

Eeltoodud ülesanded on sellised, mis võivad nõuda kiiremaid ja sageli muutuvaid otsuseid, mistõttu on otstarbekas nende täitmine delegeerida linnavalitsusele.

(allkirjastatud digitaalselt)
Ene Rink
linnasekretär